stanford-oval/wikipedia huggingface dataset:
ถนนหม่อมเจ้าสง่างาม สุประดิษฐ์

13°48′26.8″N 100°42′24.6″E﻿ / ﻿13.807444°N 100.706833°E﻿ / 13.807444; 100.706833
ถนนหม่อมเจ้าสง่างาม สุประดิษฐ์ (อักษรโรมัน: Thanon Mom Chao Sanga Ngam Supradit) เป็นถนนสายสั้น ๆ สายหนึ่งในท้องที่แขวงมีนบุรี เขตมีนบุรี กรุงเทพมหานคร มีขนาด 6 ช่องทางจราจร ไม่มีเกาะกลาง ระยะทางยาว 1,105 เมตร มีจุดเริ่มต้นจากถนนรามอินทรา มุ่งไปทางทิศตะวันออกเฉียงใต้ ผ่านลำรางบึงกระเทียม เข้าเขตนิคมอุตสาหกรรมบางชัน และไปสิ้นสุดที่ถนนเสรีไทยฝั่งตรงข้ามซอยเสรีไทย 60 (วัดบำเพ็ญเหนือ)
ถนนหม่อมเจ้าสง่างาม สุประดิษฐ์เดิมมีฐานะเป็นซอยรามอินทรา 78 (บึงกระเทียม) เป็นซอยขนาด 2 ช่องทางจราจร ต่อมาทางการได้ปรับปรุงและขยายเป็นถนน 6 ช่องทางจราจร มีชื่อเรียกกันทั่วไปว่า "ถนนบึงกระเทียม" ในปี พ.ศ. 2545 คณะกรรมการกลางตั้งชื่อถนน ซอย วงเวียน ทางแยกของเขตมีนบุรีเสนอให้ตั้งชื่อว่า "ถนนหม่อมเจ้าสง่างาม สุประดิษฐ์" เพื่อเป็นเกียรติแก่หม่อมเจ้าสง่างาม สุประดิษฐ์ ข้าหลวงรักษาราชการเมืองมีนบุรีและผู้ว่าราชการเมืองมีนบุรีพระองค์แรก กรุงเทพมหานครจึงอนุมัติให้ถนนสายนี้ใช้ชื่อดังกล่าว
เชิงอรรถและอ้างอิง

↑  สำนักงานเขตมีนบุรี. "ประวัติความเป็นมาของเขตมีนบุรี." เก็บถาวร 2016-03-04 ที่ เวย์แบ็กแมชชีน
↑  กนกวลี ชูชัยยะ. พจนานุกรมวิสามานยนามไทย : วัด วัง ถนน สะพาน ป้อม. พิมพ์ครั้งที่ 2. กรุงเทพฯ : ราชบัณฑิตยสถาน, 2548, หน้า 414.
↑  พระองค์เป็นพระโอรสในพระเจ้าบรมวงศ์เธอ พระองค์เจ้าสุประดิษฐ์ กรมหมื่นวิษณุนาถนิภาธร พระราชโอรสในพระบาทสมเด็จพระจอมเกล้าเจ้าอยู่หัวและต้นราชสกุลสุประดิษฐ์
ถนนพุทธมณฑล สาย 8

ถนนพุทธมณฑล สาย 8 (อักษรโรมัน: Thanon Phutthamonthon Sai 8) เป็นถนนสายหนึ่งในจังหวัดนครปฐม มีจุดเริ่มต้นจากถนนเพชรเกษมบริเวณรอยต่อระหว่างตำบลขุนแก้ว อำเภอนครชัยศรี กับตำบลคลองใหม่ อำเภอสามพราน มุ่งไปทางทิศเหนือในเขตตำบลขุนแก้ว ผ่านถนนบรมราชชนนี เข้าเขตตำบลนครชัยศรี อำเภอนครชัยศรี และไปสิ้นสุดที่จุดตัดกับทางหลวงแผ่นดินหมายเลข 3235 และทางหลวงชนบท นฐ.4006
เดิมถนนพุทธมณฑล สาย 8 อยู่ในความดูแลของกรมทางหลวงชนบทและมีฐานะเป็น ทางหลวงชนบท นฐ.3046 ต่อมาได้โอนให้อยู่ในความดูแลขององค์กรปกครองส่วนท้องถิ่นในท้องที่ที่ถนนตัดผ่าน โดยถนนในเขตเทศบาลตำบลขุนแก้วมีฐานะเป็น ทางหลวงท้องถิ่น นฐ.ถ 21-001 และถนนในเขตองค์การบริหารส่วนตำบลนครชัยศรีมีฐานะเป็น ทางหลวงท้องถิ่น นฐ.ถ 59-003
| ด ค กโครงการถนนพุทธมณฑล |
| --- | --- |
รายชื่อถนนในโครงการ:  ถ.พุทธมณฑล สาย 1  ถ.พุทธมณฑล สาย 2  ถ.พุทธมณฑล สาย 3  ถ.พุทธมณฑล สาย 4  ถ.พุทธมณฑล สาย 5  ถ.พุทธมณฑล สาย 6  ถ.พุทธมณฑล สาย 7  ถ.พุทธมณฑล สาย 8  ถ.อุทยาน  ถ.พรานนก-พุทธมณฑล สาย 4
ทอมัส เวนท์เวิร์ธ เอิร์ลแห่งสตราฟฟอร์ดที่ 1

| ทอมัส เวนท์เวิร์ธ เอิร์ลแห่งสตราฟฟอร์ดที่ 1 |
| --- | --- |
ทอมัส เวนท์เวิร์ธ เอิร์ลแห่งสตราฟฟอร์ดที่ 1 โดย แอนโทนี แวน ไดค์
เกิด: 13 เมษายน ค.ศ. 1593
อสัญกรรม: 12 พฤษภาคม ค.ศ. 1641
บรรดาศักดิ์: ขุนนางอังกฤษ
ตำแหน่ง: รัฐบุรุษผู้มีบทบาทสำคัญในเหตุการณ์ก่อนหน้าที่จะนำไปสู่สงครามกลางเมืองอังกฤษ
คู่สมรส: มาร์กาเร็ต
ขุนนางอังกฤษ - กษัตริย์อังกฤษ - ชาวอังกฤษ
ทอมัส เวนท์เวิร์ธ เอิร์ลแห่งสตราฟฟอร์ดที่ 1 (ภาษาอังกฤษ: Thomas Wentworth, 1st Earl of Strafford) (13 เมษายน ค.ศ. 1593 - 12 พฤษภาคม ค.ศ. 1641) ทอมัส เวนท์เวิร์ธ เอิร์ลแห่งสตราฟฟอร์ดที่ 1 เป็นรัฐบุรุษชาวอังกฤษผู้มีบทบาทสำคัญในเหตุการณ์ก่อนหน้าที่จะนำไปสู่สงครามกลางเมืองอังกฤษ ทอมัส เวนท์เวิร์ธรับราชการในรัฐสภาและเป็นฝ่ายสนับสนุนพระเจ้าชาร์ลส์ที่ 1 ระหว่างปี ค.ศ. 1632 ถึงปี ค.ศ. 1639 ทอมัส เวนท์เวิร์ธมีหน้าที่เป็นผู้ปกครองไอร์แลนด์ผู้ปกครองอย่างข่มขี่ ทอมัส เวนท์เวิร์ธถูกเรียกตัวกลับมาอังกฤษเพื่อทำหน้าที่เป็นที่ปรึกษาของพระเจ้าชาร์ลส์ในการสร้างความมั่นคงให้แก่พระองค์ในการเป็นปฏิปักษ์ต่อรัฐสภา ในบั้นปลายทอมัส เวนท์เวิร์ธถูกกล่าวโทษโดยรัฐสภาและในที่สุดก็ถูกสำเร็จโทษเมื่อวันที่ 12 พฤษภาคม ค.ศ. 1641
ทอมัส เวนท์เวิร์ธเกิดในกรุงลอนดอน เมื่อวันที่ 13 เมษายน ค.ศ. 1593 เป็นลูกของวิลเลียม เวนท์ เวิร์ทแห่งเวนท์ เวิร์ทวูดเฮาส์จากยอร์คเชอร์และแอนน์ ลูกสาวของเซอร์โรเบิร์ต แอตคินส์แห่งสโตเวลล์ (Robert Atkins of Stowell) จากกลอสเตอร์เชอร์ ทอมัส เวนท์เวิร์ธได้รับการศึกษาที่วิทยาลัยเซนต์จอห์น, เคมบริดจ์ และศึกษากฎหมายที่อินเนอร์เทมเปิล ในปี ค.ศ. 1607 และในปี ค.ศ. 1611 ก็ได้รับพระราชทานบรรดาศักดิ์เป็นขุนนางและแต่งงานกับมาร์กาเร็ต, ลูกสาวของฟรานซิส คลิฟฟอร์ด เอิร์ลแห่งคัมเบอร์แลนด์ (Francis Clifford, 4th Earl of Cumberland)
ดูเพิ่ม

สงครามกลางเมืองอังกฤษ
ซูการ์โน เบนจาโอ

บทความนี้เกี่ยวกับนักมวยชาวฟิลิปปินส์ สำหรับความหมายอื่น ดูที่ ซูการ์โน (แก้ความกำกวม)
ซูการ์โน เบนจาโอ (Sukarno Banjao) นักมวยสากลชาวฟิลิปปินส์ เกิดที่เมือง Cadiz City ประเทศฟิลิปปินส์ สถิติการชก 30 ครั้ง ชนะ 19 (น็อค 13) เสมอ 1 แพ้ 10
ประวัติ

เบนจาโอขึ้นชกมวยสากลครั้งแรกเมื่อ 18 กันยายน พ.ศ. 2542 ชนะน็อค หลุยส์ เอสกามีญาส ยก 1 ที่ ฟิลิปปินส์ จากนั้น ขึนชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 28 กรกฎาคม พ.ศ. 2544 แต่แพ้คะแนน โจวาน เพรสบีเตโร ไม่ได้แชมป์ จากนั้น เดินทางมาชิงแชมป์ PABA รุ่นฟลายเวทในไทย เมื่อ 16 เมษายน พ.ศ. 2545 แพ้คะแนน เด่นเก้าแสน เก้าวิชิต จากนั้นเบนจาโอยังขึ้นชกอย่างต่อเนื่อง และเคยมาชกในไทย แพ้คะแนน ดวงเพชร แสงมรกตและวิษณุ ก่อเกียรติยิมเมื่อ พ.ศ. 2546 จากนั้น ได้ขึ้นชิงแชมป์เงารุ่นฟลายเวท WBF ที่ว่าง เมื่อ 25 กันยายน พ.ศ. 2547 ชนะน็อค ยองกี้ อาฟรีซัด ยก 6 ได้แชมป์มาครอง และขึ้นชกป้องกันแชมป์ได้ 1 ครั้ง เมื่อ 27 พฤศจิกายน พ.ศ. 2547 ชนะน็อค วิษณุ ก่อเกียรติยิม ในยกที่ 9 ต่อจากนั้น เบนจาโอได้ชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 17 มิถุนายน พ.ศ. 2548 แพ้คะแนน เซลโซ่ แดงก๊อด ไม่ได้แชมป์ เบนจาโอขึ้นชกครั้งสุดท้ายเมื่อ 18 พฤษภาคม พ.ศ. 2549 แพ้น็อค ฮาเวียร์ มาลูลัน ยก 4 จากนั้นก็แขวนนวมไป
เกียรติประวัติ

แชมป์เงารุ่นฟลายเวท WBF
ชิง 25 กันยายน 2547 ชนะน็อค ยองกี้ อาฟรีซัล ยก 6 ที่ ฟิลิปปินส์
เสียแชมป์ 17 มิถุนายน 2548 แพ้คะแนน เซลโซ่ แดงก๊อด ที่ ฟิลิปปินส์
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นฟลายเวทเมื่อ 16 เมษายน 2545 แพ้คะแนน เด่นเก้าแสน เก้าวิชิต ที่ หัวหิน
ถนนพุทธมณฑล สาย 6

|  ทางหลวงแผ่นดินหมายเลข 3316 |
| --- | --- |
ถนนพุทธมณฑล สาย 6 ถนนสายไร่ขิง–ทรงคนอง
ข้อมูลของเส้นทาง
ความยาว: 13.161 กิโลเมตร (8.178 ไมล์)
ทางแยกที่สำคัญ
ปลายทางทิศใต้:  ถ.เพชรเกษม ใน อ.สามพราน จ.นครปฐม
 :    ถ.บรมราชชนนี ใน อ.นครชัยศรี จ.นครปฐม 
ปลายทางทิศเหนือ: ทางหลวงท้องถิ่นสายบ้านท่ามอญ–บ้านบางพิกุล ใน อ.นครชัยศรี จ.นครปฐม
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนพุทธมณฑล สาย 6 (อักษรโรมัน: Thanon Phutthamonthon Sai 6) หรือ ทางหลวงแผ่นดินหมายเลข 3316 สายไร่ขิง–ทรงคนอง เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมบริเวณกิโลเมตรที่ 33 ในท้องที่ตำบลยายชา มุ่งไปทางทิศตะวันออก เข้าเขตตำบลท่าตลาดและตำบลไร่ขิง ผ่านวัดไร่ขิง ไปทางทิศตะวันออกเฉียงเหนือ ผ่านวัดท่าพูด เข้าเขตตำบลบางกระทึก ไปทางทิศเหนือ ผ่านวัดดอนหวาย ไปทางทิศตะวันตกเฉียงเหนือและทิศตะวันตก เข้าเขตตำบลบางเตยและตำบลทรงคนอง ตัดกับซอยทรงคนอง 2 (ราษฎร์พัฒนา 1) ไปทางทิศตะวันตกเฉียงใต้ ทิศตะวันตก และทิศตะวันตกเฉียงเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิมจนสุดระยะที่กิโลเมตรที่ 13+161 (บริเวณสะพานข้ามคลองมะยม) โดยมีเส้นทางที่ตรงต่อเนื่องไปคือทางหลวงท้องถิ่นสายบ้านท่ามอญ–บ้านบางพิกุล
| ด ค กโครงการถนนพุทธมณฑล |
| --- | --- |
รายชื่อถนนในโครงการ:  ถ.พุทธมณฑล สาย 1  ถ.พุทธมณฑล สาย 2  ถ.พุทธมณฑล สาย 3  ถ.พุทธมณฑล สาย 4  ถ.พุทธมณฑล สาย 5  ถ.พุทธมณฑล สาย 6  ถ.พุทธมณฑล สาย 7  ถ.พุทธมณฑล สาย 8  ถ.อุทยาน  ถ.พรานนก-พุทธมณฑล สาย 4
ช็อง โฮ-ย็อน

| ช็อง โฮ-ย็อน |
| --- | --- |
ช็อง โฮ-ย็อน ในปี ค.ศ. 2019
เกิด:  (1994-06-23) 23 มิถุนายน ค.ศ. 1994 (30 ปี) โซล เกาหลีใต้
อาชีพ: นางแบบ นักแสดง
ปีปฏิบัติงาน: 2013–ปัจจุบัน
ตัวแทน: ซารัม เอ็นเทอร์เทนเมนท์

ชื่อเกาหลี
ฮันกึล: 정호연
อาร์อาร์: Jeong Ho-yeon 
เอ็มอาร์: Chŏng Hoyŏn 
 
ช็อง โฮ-ย็อน (เกาหลี: 정호연; เกิด 23 มิถุนายน ค.ศ. 1994) เป็นนางแบบและนักแสดงชาวเกาหลีใต้ นิตยสาร โว้ก ได้กล่าวถึงเธอว่าเป็น "นักเดินแบบชั้นนำคนต่อไปของเกาหลี"
ผลงานการแสดง > ละครโทรทัศน์

| ปี | เรื่อง | ออกอากาศ | รับบท | อ้างอิง |
| --- | --- | --- | --- | --- |
| 2021 | สควิดเกม เล่นลุ้นตาย | เน็ตฟลิกซ์ | คัง แซ-บย็อก |  |
ผลงานการแสดง > มิวสิกวิดีโอ

| ปี | เพลง | ศิลปิน | ความยาว | อ้างอิง |
| --- | --- | --- | --- | --- |
| 2013 | "Going Crazy" | อี ฮโยรี | 3:44 |  |
| 2014 | "Beat" | 100% | 3:50 |  |
| 2014 | "Move" | คิม ย็อน-อู | 4:09 |  |
| 2019 | "The CHANEL Pharrell Collection" | ฟาร์เรลล์ วิลเลียมส์ | 3:20 |  |
| 2019 | "Taste of Acid" | Hot Potato | 4:12 |  |
| 2022 | "Out of Time" | เดอะวีกเอนด์ | 3:53 |  |
| 2023 | "Cool With You" | NewJeans | 3:59 |  |
แหล่งข้อมูลอื่น

HoYeon Jung at Saram Entertainment (ในภาษาอังกฤษและเกาหลี)
ช็อง โฮ-ย็อน ที่อินเทอร์เน็ตมูวีเดตาเบส
นิวาตะ อาซาโกะ

นิวาตะ อาซาโกะ (ญี่ปุ่น: 庭田朝子; โรมาจิ: Niwata Asako ; 1980 – 13 สิงหาคม 2035) นางกำนัลและพระสนมในจักรพรรดิแห่งญี่ปุ่นโดยเป็นนางกำนัลและพระสนมใน จักรพรรดิโกะ-สึชิมิกะโดะ จักรพรรดิองค์ที่ 103 และเป็นพระราชมารดาใน จักรพรรดิโกะ-คะชิวะบะระ จักรพรรดิองค์ที่ 104
ใน พ.ศ. 2047 อันตรงกับปีที่ 4 ในรัชสมัยจักรพรรดิโกะ-คะชิวะบะระพระองค์ได้สถาปนาพระราชมารดาที่สิ้นพระชนม์ไปแล้วตั้งแต่ พ.ศ. 2035 ให้มีสถานะเทียบเท่า โคไตโง หรือพระราชชนนี
ธานี

ธานี อาจหมายถึง
เมือง ดูที่ เมือง (หน่วยการปกครอง)
นคร
ราชธานี หรือ เมืองหลวง
ดุสิตธานี ดูที่ ดุสิตธานี (แก้ความกำกวม)
เมืองทองธานี
ศูนย์แสดงสินค้าและการประชุม อิมแพ็ค เมืองทองธานี
ชื่อจังหวัด
อุบลราชธานี
ปทุมธานี
อุดรธานี
สุราษฎร์ธานี
อุทัยธานี
ชื่อบุคคล
ธานี สมบูรณ์ทรัพย์ - อดีตรักษาการผู้บัญชาการตำรวจแห่งชาติ
ธานี วีระเดชะ - อดีตสมาชิกสภาผู้แทนราษฎรจังหวัดเชียงใหม่
ธานี ยี่สาร - นักการเมืองชาวไทย
ธานี เทือกสุบรรณ - สมาชิกสภาผู้แทนราษฎรจังหวัดสุราษฎร์ธานี
ชื่อตัวละคร
ธานี - ตัวละครจากการ์ตูนล่าขุมทรัพย์สุดขอบฟ้า
นิวเคลียร์

นิวเคลียร์ อาจหมายถึง
กากนิวเคลียร์
อาวุธนิวเคลียร์
พลังงานนิวเคลียร์
นิวเคลียสของอะตอม
ปฏิกิริยานิวเคลียร์
ปฏิกิริยานิวเคลียร์ฟิวชั่น
โรงไฟฟ้านิวเคลียร์
เครื่องปฏิกรณ์นิวเคลียร์
พลังงานฟิวชั่น
การแบ่งแยกนิวเคลียส
ฟิสิกส์นิวเคลียร์
หรรษา จึงวิวัฒนวงศ์, นักร้องและนักแสดงชาวไทย
ช็อง อี-ซอ

| ช็อง อี-ซอ |
| --- | --- |

เกิด:  (1993-08-13) 13 สิงหาคม ค.ศ. 1993 (31 ปี) โซล เกาหลีใต้
ชื่ออื่น: Jeong Yi-seo, Jeong E-su
การศึกษา: Dongduk Women's University (Department of Broadcasting and Entertainment)
อาชีพ: นักแสดง
ปีปฏิบัติงาน: 2014–ปัจจุบัน
ตัวแทน: J-Wide Company

ชื่อเกาหลี
ฮันกึล: 정이서
อาร์อาร์: Jeong Yi-seo 
เอ็มอาร์: Chŏng Isŏ 
 
ช็อง อี-ซอ (เกาหลี: 정이서; เกิด 13 สิงหาคม ค.ศ. 1993) เป็นนักแสดงชาวเกาหลีใต้ ซึ่งเป็นที่รู้จักจากบทบาทของเธอในละครชุดเกาหลีเรื่อง ตำนานรักจิ้งจอกเก้าหาง (Tale of the Nine Tailed) ค.ศ. 2020, ธาตุแท้ (Mine) ค.ศ. 2021, สโนว์ดรอป (Snowdrop) ค.ศ. 2021-2022 และ มัธยมซอมบี้ (All of Us are Dead) ค.ศ. 2022 นอกจากนี้เธอยังเป็นที่รู้จักจากบทบาทของเธอในภาพยนตร์เกาหลีเรื่อง Real ค.ศ. 2017, ชนชั้นปรสิต ค.ศ. 2019, Samjin Company English Class ค.ศ. 2020 และ โจเซ่ ค.ศ. 2020
ผลงานการแสดง > ภาพยนตร์

| ปี ค> ศ. | ชื่อเรื่อง | บทบาท | อ้างอิง |
| --- | --- | --- | --- |
| 2014 | Kundo: Age of the Rampant | ซี-รา |  |
| 2017 | Real | คนที่ติดคลับห้องลับ |  |
| 2018 | Duck Town | ผู้หญิงที่ไม่เชื่อ |  |
| 2019 | ชนชั้นปรสิต | เจ้าของร้านพิซซ่า |  |
| 2020 | On July 7 | มี-จู |  |
| 2020 | Samjin Company English Class | พนักงานฝ่ายตรวจสอบบัญชี |  |
| 2020 | โจเซ่ | นา-ย็อง |  |
| 2022 | ฆาตกรรมรัก หลังเขา | ยู มี-จี |  |
| รอประกาศ | Determination to Part Ways | รอประกาศ |  |
ผลงานการแสดง > ละครชุดที่ออกอากาศทางโทรทัศน์

| ปี ค> ศ. | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2017 | สาวใส วัยว้าวุ่น | เพื่อนร่วมชั้นของ เย-อึน | ฤดูกาลที่ 2 |  |
| 2019 | ล่าเสียงมรณะ | คว็อน เซ-ย็อง | ฤดูกาลที่ 3 |  |
| 2019 | Drama Special – Goodbye B1 | พัก คย็อง-ฮเย | ละครสั้น จบในตอน (ฤดูกาลที่ 10 ตอนที่ 6) |  |
| 2020 | ตำนานรักจิ้งจอกเก้าหาง | คิม แซ-รม |  |  |
| 2021 | ธาตุแท้ | คิม ยู-ย็อน |  |  |
| 2021 | Drama Special – Atonement | อู ฮย็อง-จู | ละครสั้น จบในตอน (ฤดูกาลที่ 12 ตอนที่ 8) |  |
| 2021–2022 | สโนว์ดรอป | ชิน กย็อง-จา |  |  |
ผลงานการแสดง > ละครชุดออนไลน์

| ปี ค> ศ. | ชื่อเรื่อง | บทบาท | อ้างอิง |
| --- | --- | --- | --- |
| 2018 | My Ex Diary | อี โบ-นา |  |
| 2019 | Cat's Bar | อึน-จู |  |
| 2022 | มัธยมซอมบี้ | คิม ฮย็อน-จู |  |
| 2022 | The King of the Desert |  |  |
| 2024 | หน้ากากความยุติธรรม | ซ็อน ยอ-อก |  |
แหล่งข้อมูลอื่น

ช็อง อี-ซอ ที่ฮันซีเนมา
ช็อง อี-ซอ ที่อินเทอร์เน็ตมูวีเดตาเบส
ถนนพุทธมณฑล สาย 7

|  ทางหลวงแผ่นดินหมายเลข 3415 |
| --- | --- |
ถนนพุทธมณฑล สาย 7 ถนนสายสามพราน–แม่น้ำนครชัยศรี
ข้อมูลของเส้นทาง
ความยาว: 5.153 กิโลเมตร (3.202 ไมล์)
ทางแยกที่สำคัญ
ปลายทางทิศใต้:  ถ.เพชรเกษม ใน อ.สามพราน จ.นครปฐม
 :    ถ.บรมราชชนนี ใน อ.นครชัยศรี จ.นครปฐม   ทล.3235 ใน อ.นครชัยศรี จ.นครปฐม 
ปลายทางทิศเหนือ: แม่น้ำท่าจีน ใน อ.นครชัยศรี จ.นครปฐม
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนพุทธมณฑล สาย 7 (อักษรโรมัน: Thanon Phutthamonthon Sai 7) หรือ ทางหลวงแผ่นดินหมายเลข 3415 สายสามพราน–แม่น้ำนครชัยศรี เป็นถนนสายหนึ่งในอำเภอสามพราน จังหวัดนครปฐม เริ่มต้นจากถนนเพชรเกษมใกล้กับโรงเรียน ภ.ป.ร. ราชวิทยาลัย ในพระบรมราชูปถัมภ์ ในท้องที่ตำบลท่าตลาด ตรงไปทางทิศเหนือ เข้าเขตตำบลหอมเกร็ด ตัดกับถนนบรมราชชนนี ไปทางทิศเดิม ตัดกับทางหลวงแผ่นดินหมายเลข 3235 และถนนปฐมกัลยา จากนั้นไปทางทิศเดิมจนสุดระยะที่กิโลเมตรที่ 5+153 บริเวณแม่น้ำนครชัยศรี
โครงการในอนาคต

ปัจจุบันถนนพุทธมณฑลสาย 7 มีโครงการที่จะมีการขยายช่องจราจร จากเดิมมี 2 ช่องจราจร โดยจะขยายเป็น 4 ช่องจราจร พร้อมกับโครงการก่อสร้างสะพานข้ามแม่น้ำนครชัยศรีของทางคู่ขนาน โดยปัจจุบันอยู่ในระหว่างการก่อสร้าง และทำการขยายช่องจราจร
โดยโครงการขยายทางคู่ขนานลอยฟ้าบนถนนบรมราชชนนี ทำให้ช่วงสะพานเป็นคอขวด และถนนที่อยู่ตรงกลาง จะเป็นเกาะกลางแบบมีร่องน้ำเพื่อเป็นคลองระบายน้ำหากเกิดสถานการณ์อุทกภัย
เนื่องจากถนนพุทธมณฑลสาย 7 เป็นโครงข่ายที่สำคัญ เพราะเป็นเส้นทางลัดจากถนนบรมราชชนนีเข้าสู่ถนนเพชรเกษมไปยังสถานที่สำคัญและแหล่งท่องเที่ยวของจังหวัดนครปฐม และอำเภอสามพรานอีกด้วย
ทางหลวงแผ่นดินหมายเลข 407

|  ทางหลวงแผ่นดินหมายเลข 407 |
| --- | --- |
ถนนกาญจนวณิชย์
ข้อมูลของเส้นทาง
ความยาว: 28.230 กิโลเมตร (17.541 ไมล์)
ทางแยกที่สำคัญ
ปลายทางทิศใต้:  ทล.4 / ทล.43 ในอำเภอหาดใหญ่
 :    ถนนเพชรเกษม ใน อ.หาดใหญ่   ทล.414 ใน อ.เมืองสงขลา   ทล.408 ใน อ.เมืองสงขลา 
ปลายทางทิศเหนือ:  ทล.4309 / ถ.ไทรบุรี ใน อ.เมืองสงขลา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 407 สายคลองหวะ–สงขลา หรือ ถนนกาญจนวณิชย์ เป็นทางหลวงแผ่นดินในจังหวัดสงขลา เป็นเส้นทางหลักที่เชื่อมเมืองหาดใหญ่เข้ากับเมืองสงขลา มีจุดเริ่มต้นจากทางแยกคลองหวะในเขตเทศบาลเมืองคอหงส์ อำเภอหาดใหญ่ แล้ววิ่งขึ้นเหนือไปยังอำเภอเมืองสงขลา ไปสิ้นสุดที่ทางแยกสำโรง อำเภอเมืองสงขลา รวมระยะทางทั้งหมด 28.3 กิโลเมตร อยู่ในความควบคุมของแขวงทางหลวงสงขลาที่ 1 สังกัดสำนักงานทางหลวงที่ 18 (สงขลา)
ประวัติ

ในอดีต ทางหลวงแผ่นดินสายนี้เป็นเส้นทางหลักสำหรับรถทุกคันจากถนนเพชรเกษมที่จะเข้าตัวเมืองสงขลา แต่เมื่อมีการก่อสร้างทางหลวงแผ่นดินหมายเลข 414 (ถนนลพบุรีราเมศวร์) ขึ้น รถจำนวนมากได้หันไปใช้เส้นทางนี้แทน เนื่องจากทางหลวงแผ่นดินหมายเลข 407 จะวิ่งผ่านเข้าไปในตัวเมืองหาดใหญ่ ขณะที่ทางหลวงแผ่นดินหมายเลข 414 จะวิ่งเลี่ยงตัวเมืองหาดใหญ่
รัฐบาลสมัยจอมพล ป. พิบูลสงคราม เป็นนายกรัฐมนตรี ได้ตั้งชื่อทางหลวงสายสงขลา–สะเดาว่า "ถนนกาญจนวณิชย์" เพื่อเป็นเกียรติแก่พระยาประกิตย์กลศาสตร์ (ประกิต รณชิต กาญจนวณิชย์) อดีตนายช่างด้านสงขลา ในช่วงแรกถนนกาญจนวณิชย์ตลอดสายถือเป็นทางหลวงคนละสายกับถนนเพชรเกษม (ซึ่งในขณะนั้นเป็นทางหลวงสายกรุงเทพมหานคร–หาดใหญ่) ต่อมาเมื่อมีการตั้งชื่อทางหลวงโดยใช้ระบบหมายเลข ถนนกาญจนวณิชย์ช่วงหาดใหญ่ถึงสะเดาได้ถูกรวมเป็นส่วนหนึ่งของทางหลวงแผ่นดินหมายเลข 4 ส่วนช่วงสงขลาถึงหาดใหญ่ ได้รับการกำหนดเป็นทางหลวงแผ่นดินหมายเลข 407 และภายหลังได้เพิ่มระยะทางไปจนถึงแยกคลองหวะ
รายละเอียดของเส้นทาง

ทางหลวงแผ่นดินหมายเลข 407 เป็นเส้นทางหลักที่เชื่อมอำเภอเมืองสงขลา จังหวัดสงขลา เข้ากับอำเภอหาดใหญ่ จังหวัดสงขลา เป็นถนนขนาด 4 ช่องจราจร มีเกาะกลางหรือคูน้ำกั้นตลอดสาย โดยช่วงหาดใหญ่–ห้าแยกน้ำกระจายได้ทำการก่อสร้างเกาะกลางเป็นจุดสุดท้ายในปี พ.ศ. 2556
ในปี พ.ศ. 2557 เริ่มการก่อสร้างทางแยกต่างระดับบนห้าแยกน้ำกระจาย โดยได้รับอนุมัติงบประมาณก่อสร้าง 1,200 ล้านบาท (งบประมาณปี 2557 จำนวน 360 ล้านบาท ปี 2558 จำนวน 420 ล้านบาท และปี 2559 อีก 220 ล้านบาท) ซึ่งคาดว่าตลอดระยะเวลาก่อสร้างจะส่งผลกระทบด้านการจราจรในเมืองสงขลามากยิ่งขึ้น เนื่องจากต้องลดพื้นผิวจราจรในพื้นที่ก่อสร้างทางแยกต่างระดับ บริเวณห้าแยกน้ำกระจาย จึงต้องเร่งหาเส้นทางเลี่ยงอื่น ๆ และประชาสัมพันธ์ให้ประชาชนทราบ เพื่อจะได้ลดผลกระทบด้านการจราจร โดยรูปแบบโครงการแยกต่างระดับ คือ ถนนกาญจนวนิชจากอำเภอหาดใหญ่ ยกสะพานเข้าไปถนนเกาะยอ อำเภอเมืองสงขลา และจากเกาะยอผ่านสะพานข้ามแยกตรงไปสายบ้านเกาะแต้ว–จะนะ รถที่มาจากอำเภอหาดใหญ่เข้าอำเภอเมืองสงขลาต้องวิ่งลอดใต้สะพาน เพื่อแก้ปัญหาสภาพการจราจร ซึ่งวันหนึ่งมีรถวิ่งผ่านประมาณ 40,000 คัน และมีแนวโน้มเพิ่มขึ้น ทำให้สภาพการจราจรแออัดตลอดวัน และเพื่ออำนวยความสะดวกด้านการจราจรบริเวณห้าแยกน้ำกระจายด้วย
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 คลองหวะ – หาดใหญ่
| สงขลา | 0+000 | แยกคลองหวะ | เชื่อมต่อจาก:   ถนนกาญจนวณิชย์ จาก อ.สะเดา, ประเทศมาเลเซีย | เชื่อมต่อจาก:   ถนนกาญจนวณิชย์ จาก อ.สะเดา, ประเทศมาเลเซีย |  |
| สงขลา | 0+000 | แยกคลองหวะ |   ทล.4 จาก พัทลุง, สตูล  |   ทล.43 จาก อ.นาหน่อม, อ.จะนะ, ปัตตานี |  |
| สงขลา | 1+730 | − | ตรงไป:  ถนนกาญจนวนิช เข้าเมืองหาดใหญ่ | ตรงไป:  ถนนกาญจนวนิช เข้าเมืองหาดใหญ่ |  |
 ถนนกาญจนวณิชย์ (เขตเทศบาลนครหาดใหญ่)
| สงขลา |  | แยกคลองเรียน |  ถนนศรีภูวนารถ ไปที่ว่าการอำเภอหาดใหญ่                 | ไม่มี |  |
| สงขลา |  | แยกปุณณกัณฑ์ | ไม่มี  | ถนนปุณณกัณฑ์ ไป บ.เขากลอย, เชื่อมต่อ  ถนนทุ่งรี-เขากลอย |  |
| สงขลา |  | แยกโคกนาว |  ถนนธรรมนูญวิถี ไปสถานีรถไฟหาดใหญ่  | ไม่มี |  |
| สงขลา |  | แยกมหาวิทยาลัยสงขลานครินทร์ |  ถนนศุภสารรังสรรค์ ไป  ถนนเพชรเกษม (แยกสะพานลอย)                 | ไปทางเข้ามหาวิทยาลัยสงขลานครินทร์ |  |
| สงขลา |  | แยกคอหงส์ |  ถนนเพชรเกษม ไปสตูล, เชื่อมต่อ  ถนนเพชรเกษมสายเก่า                 | ไม่มี |  |
| สงขลา | 6+693 | แยกป่าไม้ |  ทางหลวงชนบท สข.3061 (ถนนนวลแก้วอุทิศ)                 | ไม่มี |  |
| สงขลา |  | แยกหน้าสวนสาธารณะ | ไม่มี  | ไปทางเข้าสวนสาธารณะเทศบาลนครหาดใหญ่ |  |
 หาดใหญ่ – สงขลา
| สงขลา | 8+900 | − | เชื่อมต่อจาก:  ถนนกาญจนวนิชย์ จากเมืองหาดใหญ่ | เชื่อมต่อจาก:  ถนนกาญจนวนิชย์ จากเมืองหาดใหญ่ |  |
| สงขลา |  | − | ไม่มี  |  ทล.425 ไปปัตตานี, อำเภอสะเดา |  |
| สงขลา |  | แยกเกาะหมี |  ถนนกาญจนราเมศวร์ ไปบรรจบ  ทล.414  | ไม่มี |  |
| สงขลา | 11+484 | แยกน้ำน้อย |  ถนนไทยรัฐพัฒนา ไป บ.น้ำน้อยใน                 |  ทางหลวงชนบท สข.3005 ไป บ.พรุเตาะ |  |
| สงขลา |  | แยกหลัก 19 | ไม่มี  | สข.ถ 94-011 ถนน กม.19-พรุเตาะ ไป บ.พรุเตาะ บ.นายด่าน |  |
| สงขลา | 17+967 | แยกควนหิน | ไม่มี  |  ทางหลวงชนบท สข.3015 ไป บ.ควนหิน, บ.แขยง, บ.ทุ่งหวัง |  |
| สงขลา | 21+514 | ทางแยกต่างระดับน้ำกระจาย |  ทล.414 ไป อ.หาดใหญ่  | ไม่มี |  |
| สงขลา | 21+514 | ทางแยกต่างระดับน้ำกระจาย |  ทล.408 ไป สะพานติณสูลานนท์, อ.สิงหนคร, นครศรีธรรมราช  |  ทล.408 ไป อ.จะนะ |  |
| สงขลา | 21+514 | ทางแยกต่างระดับน้ำกระจาย | ตรงไป:  ทล.407 ไป สงขลา | ตรงไป:  ทล.407 ไป สงขลา |  |
| 28+230 | แยกสำโรง |  ถนนไทรบุรี เข้าเมืองสงขลา  |  ทล.4309 ไป อ.จะนะ, ปัตตานี |  |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

หน่วยงานภายในกรมทางหลวง ภาคใต้ เก็บถาวร 2012-05-19 ที่ เวย์แบ็กแมชชีน.
เส้นทางในความรับผิดชอบของแขวงการทางสงขลา เก็บถาวร 2016-03-05 ที่ เวย์แบ็กแมชชีน
แผนที่เส้นทางในความรับผิดชอบของแขวงการทางสงขลา[ลิงก์เสีย]
ถนนหลานหลวง

ถนนหลานหลวงบริเวณแยกยมราช มุ่งหน้าถนนเพชรบุรี
ถนนหลานหลวงบริเวณแยกหลานหลวง
ถนนหลานหลวง (อักษรโรมัน: Thanon Lan Luang) ถนนสายหนึ่งในกรุงเทพมหานคร เป็นถนนที่มุ่งหน้าสู่ทิศตะวันออกเป็นเส้นตรง มีจุดเริ่มต้นที่สะพานผ่านฟ้าลีลาศ เขตป้อมปราบศัตรูพ่าย ผ่านแยกผ่านฟ้าลีลาศ  ผ่านถนนจักรพรรดิพงษ์ ที่แยกหลานหลวง  จากนั้นตัดกับถนนพะเนียง  และตัดกับถนนกรุงเกษมที่แยกสะพานขาว ข้ามคลองผดุงกรุงเกษม ที่สะพานจตุรภักตร์รังสฤษดิ์ จากนั้นตัดกับถนนลูกหลวงที่เชิงสะพาน  ก่อนจะไปสิ้นสุดที่แยกยมราช จุดตัดกับถนนเพชรบุรี ถนนพิษณุโลก และถนนสวรรคโลก ที่เขตดุสิต  รวมระยะทางทั้งสิ้น 1,550 เมตร
เดิมมีชื่อเรียกว่า "ถนนสนามควาย" หรือ "ถนนสนามกระบือ"  เนื่องจากเมื่อแรกสถาปนากรุงเทพมหานครขึ้นเป็นราชธานี พื้นที่บริเวณนี้ถือเป็นเขตนอกพระนคร ใช้เป็นที่สำหรับเลี้ยงควายหลวง เรียกกันในสมัยนั้นว่า "สนามควาย" ต่อมาจึงเรียกให้ไพเราะขึ้นว่า "สนามกระบือ" ต่อมาในสมัยรัชกาลที่ 4 โปรดเกล้าฯ ให้ขุดคลองผดุงกรุงเกษมขึ้นเป็นคูเมืองชั้นนอก เป็นเหตุให้มีการขยายอาณาเขตพระนครออกไป สนามกระบือจึงมีความเจริญขึ้น เกิดมีเส้นทางสัญจรระหว่างชุมชน จึงเกิดชื่อเรียกถนนเส้นนี้ขึ้นตามนั้น ต่อมาในสมัยรัชกาลที่ 5 ในราว พ.ศ. 2447 ได้โปรดพระราชทานที่ดินในบริเวณตำบลสนามกระบือ ตอนใกล้คลองรอบกรุง ให้ดำเนินการก่อสร้างวังขึ้น 6 หลัง เพื่อพระราชทานแด่พระราชนัดดา 6 พระองค์ ซึ่งเป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ โดยโปรดเกล้าฯ ให้สร้างวังเป็นคู่ หันหน้าวังออกไปคนละด้าน ด้านละ 3 วัง ประกอบด้วย วังกรมหมื่นอนุพงศ์จักพรรดิ คู่กับ วังกรมหมื่นอนุวัตรจาตุรนต์, วังหม่อมเจ้าดนัยวรนุช คู่กับ วังหม่อมเจ้าดรุณวัยวัฒน์ และ วังหม่อมเจ้าปิยบุตร คู่กับ วังหม่อมเจ้าทศสิริวงศ์
ต่อมาเมื่อมีการตัดถนนผ่านบริเวณนี้ รัชกาลที่ 5 จึงพระราชทานนามว่า "ถนนหลานหลวง" เพื่อเป็นอนุสรณ์ถึงสถานที่อันเป็นที่ตั้งของวังพระเจ้าหลานเธอ พระราชนัดดาทั้ง 6 พระองค์นี้
ดูเพิ่ม

ถนนหลวง
ถนนลูกหลวง
แหล่งข้อมูลอื่น

"เรื่องนี้มีอยู่ว่า : ถนนหลวง". TNN24. 2015-07-25. สืบค้นเมื่อ 2018-04-08.
แผนที่และภาพถ่ายทางอากาศของ ถนนหลานหลวง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′26″N 100°30′48″E﻿ / ﻿13.757121°N 100.513272°E﻿ / 13.757121; 100.513272
ต้นทุน

ต้นทุน  คือมูลค่า ที่คิดเป็นเงิน ซึ่งใช้จ่ายหรือสิ้นเปลืองไปในการดำเนินงานหรือการผลิต ทั้งทางตรงหรือทางอ้อม และไม่สามารถจะนำไปใช้ประโยชน์อย่างอื่นได้อีก
ประเภท > แนวคิดพื้นฐาน

ต้นทุนรวม (total cost) คือมูลค่าของต้นทุนทั้งหมดที่ใช้ในการผลิต
ต้นทุนเฉลี่ย (average cost) คือต้นทุนในการผลิตผลผลิต 1 หน่วย เท่ากับต้นทุนรวมหารด้วยปริมาณผลผลิต
ต้นทุนส่วนเพิ่ม หรือ ต้นทุนหน่วยสุดท้าย (marginal cost) คือต้นทุนรวมที่เพิ่มขึ้นเมื่อผลิตผลผลิตเพิ่มขึ้น 1 หน่วย
ประเภท > ต้นทุนเมื่อเทียบกับปริมาณผลผลิต

ต้นทุนคงที่ (fixed cost) คือต้นทุนที่ไม่แปรผันกับปริมาณการผลิต เช่นค่าเช่าพื้นที่สำนักงาน ต้นทุนคงที่อาจเกิดขึ้นแม้ไม่มีผลผลิตอะไรเลย
ต้นทุนแปรผัน (variable cost) คือต้นทุนที่แปรผันกับปริมาณการผลิต เช่นค่าวัตถุดิบ เป็นต้น
ประเภท > ต้นทุนเมื่อคำนึงถึงระยะเวลา

ยกตัวอย่างในการสร้างโรงงานเพื่อผลิตสินค้า ในระยะสั้น ผู้ผลิตไม่สามารถที่จะเปลี่ยนแปลงส่วนประกอบการผลิตบางอย่าง (ในกรณีนี้คือขนาดของโรงงาน) จึงทำให้ต้นทุนบางส่วน (ค่าก่อสร้างโรงงาน) เป็นต้นทุนคงที่ แต่หากพิจารณาในระยะยาว ผู้ผลิตย่อมต้องเลือกขนาดของโรงงานที่เหมาะสมกับปริมาณการผลิตที่วางแผนไว้ (คือทำให้ต้นทุนเฉลี่ยในการผลิตต่ำที่สุด) ในระยะยาว ส่วนประกอบในการผลิตทุกอย่างจึงกลายเป็นต้นทุนแปรผันทั้งหมด
ประเภท > แนวคิดของต้นทุนอื่น ๆ ในทางเศรษฐศาสตร์

ต้นทุนค่าเสียโอกาส (opportunity cost) หมายถึงมูลค่าของผลตอบแทนจากกิจกรรมที่สูญเสียโอกาสไปในการเลือกทำกิจกรรมอย่างหนึ่ง ซึ่งเป็นต้นทุนที่ต้องคำนึงถึงเสมอในทางเศรษฐศาสตร์
ต้นทุนจม (sunk cost) คือต้นทุนที่เมื่อจ่ายไปแล้วไม่สามารถเรียกคืนมาได้ ในทางเศรษฐศาสตร์ ต้นทุนจมที่เกิดขึ้นแล้วจะไม่มีผลต่อการตัดสินใจกิจกรรมที่จะเกิดขึ้นในอนาคต เช่น หากบุคคลหนึ่งซื้อตั๋วเข้าชมภาพยนตร์ที่ไม่สามารถคืนเป็นเงินได้ การที่เขาจะดูภาพยนตร์เรื่องนั้นหรือใช้เวลาไปทำอย่างอื่น เขาต้องเลิกคิดถึงมูลค่าของตั๋วที่จ่ายไปแล้ว แต่คำนึงถึงประโยชน์ที่จะได้รับจากกิจกรรมที่เขาเลือกต่อจากนี้เท่านั้น
ต้นทุนเอกชน (private cost) คือต้นทุนที่ผู้ผลิตต้องจ่ายโดยตรง
ต้นทุนภายนอก (external cost) หมายถึงการมองผลกระทบที่มีต่อบุคคลอื่นในลักษณะต้นทุน ต้นทุนภายนอกมีทั้งต้นทุนที่ให้ผลดี (เช่น การดูแลหน้าบ้านให้สะอาดเรียบร้อยทำให้เพื่อนบ้านได้รับความพึงพอใจด้วย) และต้นทุนที่ให้ผลเสีย (เช่นการทิ้งขยะไว้หน้าบ้านจะทำให้เพื่อนบ้านเกิดความรำคาญ)
ต้นทุนทางสังคม (social cost) คือต้นทุนเอกชนรวมกับต้นทุนภายนอก
บัญชีจ่าหน้า

บัญชีจ่าหน้า () คือรายการที่เก็บรวบรวมชื่อและที่อยู่ มักจะใช้สำหรับองค์กรที่ส่งวัตถุดิบให้ผู้รับจำนวนมาก รวมไปถึงการส่งข่าวสาร ข้อมูลหรือโฆษณาเป็นประจำ  รายชื่อผู้รับทั้งหมดจะเรียกว่า บัญชีจ่าหน้า
บัญชีจ่าหน้าใช้สำหรับบันทึกรายชื่อเพื่อส่งจดหมายข่าวหนังสือรายคาบหรือโฆษณา ก่อนหน้านี้ใช้ในระบบไปรษณีย์ธรรมดา แต่ปัจจุบันมักใช้ในระบบไปรษณีย์อิเล็กทรอนิกส์หรืออีเมล บัญชีจ่าหน้าทางอิเล็กทรอนิกส์เป็นที่นิยม เวลาที่ต้องการส่งไปรษณีย์อิเล็กทรอนิกส์เดียวกันไปยังผู้รับจำนวนมากพร้อมกัน
เมื่อส่งไปรษณีย์ที่เหมือนกันไปยังผู้รับในบัญชีจ่าหน้า มักจะเรียกว่า mailshot
ท่าอากาศยานลาซ่าก้งก๋า

ท่าอากาศยานลาซ่าก้งก๋า (จีนตัวย่อ: 拉萨贡嘎机场; จีนตัวเต็ม: 拉薩貢嘎機場; พินอิน: Lāsà Gònggá Jīchǎng) หรือ ท่าอากาศยานลาซาคงการ์ (ทิเบต: ལྷ་ས་གོང་དཀར་གནམ་གྲུ་ཐང།, ไวลี: lha sa gong dkar gnam gru thang, พินอินทิเบต: lhasa konggar Namzhutang) เป็นท่าอากาศยานของนครลาซา เมืองหลวงของเขตปกครองตนเองทิเบต โดยตั้งอยู่ห่างจากตัวเมืองไปทางตะวันตกเฉียงใต้ราว 62 กิโลเมตร ตัวสนามบินตั้งอยู่ที่ระดับความสูง 3,570 เมตรเหนือระดับน้ำทะเล ทำให้ท่าอากาศยานแห่งนี้เป็นท่าอากาศยานที่อยู่สูงเป็นอันดับ 12 ของโลก